b'\n_START_ARTICLE_\nSundklakkstraumen bru\n_START_PARAGRAPH_\nSundklakkstraumen bru er ei fritt frambygg-bru som krysser Sundklakkstraumen mellom Gims\xc3\xb8ya og Vestv\xc3\xa5g\xc3\xb8ya i Nordland. Brua er 271 meter lang og har et hovedspenn p\xc3\xa5 90 meter. Seilingsh\xc3\xb8yden er 12 meter, og brua har i alt 7 spenn. Den ble \xc3\xa5pnet i 1976 og er en del av europavei 10. Sammen med Gims\xc3\xb8ystraumen bru (\xc3\xa5pnet 1981) erstattet den fergestrekninga mellom Lyngv\xc3\xa6r p\xc3\xa5 Austv\xc3\xa5g\xc3\xb8ya, Smorten p\xc3\xa5 Vestv\xc3\xa5g\xc3\xb8ya og Sundklakk p\xc3\xa5 Gims\xc3\xb8ya. Fergeforbindelsen ble satt i drift i 1955.'